OpenLLM-France/wikimedia huggingface dataset:
# Hotel Artemis

Hotel Artemis és una pel·lícula del 2018 escrita i dirigida per Drew Pearce, en el seu debut com a director de llargmetratge. És protagonitzada per Jodie Foster, Sterling K. Brown, Sofia Boutella, Jeff Goldblum, Charlie Day, Brian Tyree Henry, Jenny Slate, Dave Bautista i Zachary Quinto. La trama segueix la Jean Thomas, una infermera que dirigeix un hospital secret per a criminals a la futurista Los Angeles. Es va estrenar als Estats Units el 8 de juny de 2018. La pel·lícula va rebre crítiques contradictòries, que van elogiar el seu estil visual, el seu guió intrigant i la seva interpretació (especialment la de Foster), però va trobar que l'execució era deficient. Va ser un fracàs de taquilla, ja que només va recaptar 13 milions de dòlars contra un pressupost de 15 milions. S'ha doblat i subtitulat al català.

## Referències

* ↑ Ford, Rebecca (November 29, 2016). «Jodie Foster to Star in Thriller 'Hotel Artemis'». The Hollywood Reporter (Prometheus Global Media). Arxivat de l'original el August 28, 2017.
* ↑ Kroll, Justin (29 April 2017). «'The Mummy' Star Sofia Boutella in Talks to Join Jodie Foster for 'Hotel Artemis'». Variety (Penske Business Media). Arxivat de l'original el September 12, 2017.
* ↑ Chitwood, Adam. «'Hotel Artemis' Trailer Reveals Star-Studded Sci-Fi Showdown». Collider. Complex Media, 16-04-2018. Arxivat de l'original el June 22, 2018. [Consulta: 22 juny 2018].
* ↑ LaSalle, Mick. «Sterling K. Brown and Jodie Foster in terrific sci-fi 'Hotel Artemis'». San Francisco, California: Hearst Communications, 07-06-2018. Arxivat de l'original el June 6, 2018. [Consulta: 23 agost 2018].
* ↑ Roeper, Richard. «At the bloody 'Hotel Artemis,' amazing actors do the obvious». Chicago Sun-Times, 07-06-2018. Arxivat de l'original el July 28, 2018. [Consulta: 23 agost 2018].
* ↑ Giles, Jeff. «Ocean's 8: Satisfying but Slight». Rotten Tomatoes. Fandango Media, 07-06-2018. Arxivat de l'original el June 26, 2019. [Consulta: 8 juny 2018].
* ↑ «Hotel Artemis». Box Office Mojo. Arxivat de l'original el January 21, 2021. [Consulta: 15 gener 2021].
* ↑ «Hotel Artemis». ésAdir. [Consulta: 17 agost 2024].
# Rossilhon

Rossilhon (en francès Roussillon) és un municipi francès situat al departament de la Valclusa i a la regió de Provença – Alps – Costa Blava.

## Demografia

Evolució demogràfica :
| 1962 | 1968 | 1975 | 1982 | 1990 | 1999 | 2006 | 2012 |
| 702 | 827 | 1.093 | 1.313 | 1.165 | 1.161 | 1.265 | 1.318 |
| Des de 1962: població sense dobles comptes ||||||||

## Administració

Llista d'alcaldes :
| Període | Identitat | Partit |
| 2008- | Gisèle Bonnelly | Divers droite |

## Referències

* ↑ Topònims occitans de la Valclusa
# L'art de la guerra (pel·lícula)

L'art de la guerra (títol original: The Art of War) és una pel·lícula d'acció estatunidenco-canadenca dirigida per Christian Duguay, estrenada el 2000. Ha estat doblada al català.

## Argument

Neil Shaw és un agent especial, desconegut pels serveis d'informació americans, que només obeeix al secretari general de les Nacions unides a través de la seva col·laboradora Eleanor Hooks. Tornant d'una perillosa missió a Hong Kong, a Shaw li confien un treball aparentment simplíssim: posar escoltes a l'ambaixador de la Xina a Nova York en una cimera comercial. Però aquest és assassinat i Shaw detingut. Alliberat per les triades xineses, que intenten a continuació d'eliminar-lo, s'evadeix. Investigat per l'FBI, s'ha d'espavilar sol.

## Repartiment

* Wesley Snipes: Neil Shaw
* Donald Sutherland: Douglas Thomas
* Anne Archer: Eleanor Hooks
* Michael Biehn: Robert Bly
* Cary-Hiroyuki Tagawa: David Chan
* Marie Matiko: Julia Fang
* Liliana Komorowska: Jenna Novak
* Maury Chaykin: Franklin Capella
* James Hong: Ambaixador Wu
* Paul Hopkins: Ray, agent de l'FBI
* Glen Chin: Ochai
* Ron Yuan: Ming
* Bonnie Mak: Anna Li
* Unit Park: Tina Chan

## Rebuda
### Crítica

"Violent exercici d'acció (...) Entretinguda" Fernando Morales: Diario El País

### Premis

* Premi Canadian Society of Cinematographers de 2001 per a la millor fotografia (Best Cinematography in Theatrical Feature) a favor de Pierre Gill
* Premi Genie de 2001 Golden Reel a favor de Nicolas Clermont

## Referències

* ↑ «[esadir.cat/filmoteca/fitxa/node/L_art_de_la_guerra L'art de la guerra]». esadir.cat.
* ↑ «The Art of War» (en anglès). [Consulta: 19 abril 2018].
# Ardea (gènere)

Ardea és un dels gèneres d'ocells de la família dels ardèids (Ardeidae) i l'ordre dels pelecaniformes, coneguts amb els noms d'agrons o bernats. Aquest gènere inclou les espècies majors de la família, fent 80-100 cm de llargària o encara més. Són aus lligades als aiguamolls, on s'alimenten de peixos, granotes i altres animalons aquàtics. La major part dels membres d'aquest grup crien en grans nius fets de rames, sobre els arbres. Les espècies septentrionals com el bernat americà, el bernat pescaire i l'agró roig migren cap al sud en hivern, encara que els dos primers només ho faran si els seus estanys es congelen. Són aus poderoses amb llargs colls i potes, que romanen immòbils sobre l'aigua poc profunda i després, de sobte, s'apoderen de llurs preses amb un ràpid moviment del cap. Tenen un vol regular i lent, amb el coll retret com és característic dels ardèids, a diferència de les cigonyes, grues i becplaners, que volen amb el coll estès. Aquest gènere es presenta per gran part del món. Són propis de l'avifauna dels Països Catalans el bernat pescaire i l'agró roig.

## Taxonomia

Dins aquest gènere s'han reubicat alguns martinets, fins fa poc inclosos al gènere Egretta, i els esplugabous del gènere Bubulcus. Segons el el Congrés Ornitològic Internacional (versió 14.2, 2024) el gènere conté 16 espècies:
* Bernat collblanc (Ardea pacifica)
* Agró blanc (Ardea alba)
* Martinet beccurt (Ardea brachyrhyncha)
* Martinet intermedi (Ardea intermedia)
* Martinet plumífer (Ardea plumifera)
* Esplugabous (Ardea ibis)
* Esplugabous oriental (Ardea coromanda)
* Bernat pescaire (Ardea cinerea)
* Bernat americà (Ardea herodias)
* Bernat cocoi (Ardea cocoi)
* Agró roig (Ardea purpurea)
* Bernat de Madagascar (Ardea humbloti)
* Agró ventreblanc (Ardea insignis)
* Agró de Sumatra (Ardea sumatrana)
* Bernat capnegre (Ardea melanocephala)
* Agró goliat (Ardea goliath)
També es consideren dins del gènere ardea algunes espècies extintes a partir de registres fòssils, com és el cas de l'agró de Bennu (Ardea bennuides).

## Referències

* ↑ Josep del Hoyo i J. Nigel. Illustrated checklist of the birds of the world. Vol.1, Non passerines. Lynx Edicions, 2014. ISBN 978-84-96553-94-1
* ↑ Gill, Frank; Donsker, David. «Hoatzin, New World vultures, Secretarybird, raptors» (en anglès). IOC World Bird List v14.2. IOC. [Consulta: 25 octubre 2024].
* ↑ «Ibis, spoonbills, herons, Hamerkop, Shoebill, pelicans». IOC World Bird List Version 14.2. International Ornithologists' Union, 01-08-2024. [Consulta: 26 setembre 2024].
# Hollywood o res

Hollywood o res (títol original: Hollywood or Bust) és una pel·lícula de comèdia semi-musical estatunidenca de 1956 dirigida per Frank Tashlin i protagonitzada per la parella còmica de Dean Martin i Jerry Lewis al costat de Pat Crowley i Anita Ekberg. La pel·lícula va ser filmada del 16 d'abril al 19 de juny de 1956 i estrenada el 6 de desembre de 1956 per Paramount Pictures, gairebé cinc mesos després de la separació de la parella Martin i Lewis. Està doblada al català.

## Argument

Un cantant que no pot pagar el seu corredor d'apostes s'uneix a un fanàtic del cinema i el seu gran danès en un viatge en un descapotable a través del país fins a Hollywood.

## Repartiment

* Dean Martin com Steve Wiley
* Jerry Lewis com Malcolm Smith
* Pat Crowley com Terry Roberts
* Maxie Rosenbloom com Bookie Benny
* Anita Ekberg com ella mateixa
* Richard Alexander com actor de western
* Adelle August com ballarina
* Chet Brandenburg com escenògraf
* Kathryn Card com senyora gran
* Franklyn Farnum com membre del públic
* Joe Gray com jugador
* Richard Karlan com Sammy Ross
* Deana Martin com nena
* Torben Meyer com cambrer
* Wendell Niles com ell mateix
* Suzanne Ridgway com dona a la taula de daus
* Charles Sullivan com membre del públic
* Willard Waterman com gerent Neville
* Ben Welden com cap
* Frank Wilcox com Director
* Chief Yowlachie com Cap Running Water
* Beach Dickerson com grum (sense acreditar)
* Minta Durfee com Miss Pettywood (sense acreditar)

## Producció

Aquesta va ser l'última pel·lícula en què van aparèixer junts Jerry Lewis i Dean Martin. Segons Lewis a la seva autobiografia Dean and Me, ell i Martin no es van parlar fora de la càmera durant tota la filmació. A més, Lewis va afirmar que aquesta era l'única de les seves pel·lícules que mai havia vist, citant-la com massa dolorosa per veure-la.
Les escenes de les estacions de servei es van filmar a Live Oak Street a Thousand Oaks, Califòrnia.

## Llegat

A la pel·lícula de Paramount El Padrí (1972), una escena de Las Vegas Strip, que inclou una foto de l'envelat de l'hotel Sands que mostra una aparició de Martin i Lewis, es va extreure d'aquesta pel·lícula.
A la pel·lícula musical de Paramount Grease (1978), durant l'escena del cinema drive-in, es mostra un clip del tràiler de la pel·lícula, tal com es projecta a la pantalla del drive-in.

## Referències

* ↑ «Hollywood o res». esadir.cat. [Consulta: 23 juliol 2024].
* ↑ «Hollywood or Bust - Notes». Turner Classic Movie Database. [Consulta: 12 maig 2023].
* ↑ Lewis, 2006, p. 275.
* ↑ «Frank Tashlin's 1955 Masterpiece Hollywood or Bust Ended Lewis & Martin's Partnership on a High Note». NathanRabin.com, 20-02-2023. [Consulta: 12 maig 2023].
* ↑ Lewis, 2006, p. 280.
* ↑ Bidwell, Carol A. The Conejo Valley: Old and New Frontiers. Windsor Publications, 1989, p. 112. ISBN 9780897812993.
* ↑ «The Godfather Scene 9». Genius. [Consulta: 12 maig 2023].
* ↑ «4 Filmserts in "Grease" www.filmserts.com», 26-02-2008. [Consulta: 12 maig 2023].

## Bibliografia

* Lewis, Jerry. Dean and Me: (A Love Story). Crown, 2006, p. 275. ISBN 978-0767920872.
# Louis-Charles-Antoine Desaix

Louis Charles Antoine Desaix (Ayat-sur-Sioule, França, 17 d'agost del 1768 - batalla de Marengo, 14 de juny del 1800) fou un general francès que destacà en les Guerres de la Revolució Francesa i en la campanya d'Egipte.

## Referències

* ↑ Thiers, Marie Joseph L. Adolphe. The history of the French revolution, tr. with notes by F. Shoberl (en anglès), 1838, p. 127.
# Sent Andrieu de Valbornha

Sant Andrieu de Valbornha (en francès Saint-André-de-Valborgne) és un municipi francès situat al departament del Gard i a la regió d'Occitània.
# Menèrba (Valclusa)

Menèrba (en francès Ménerbes) és un municipi francès situat al departament de la Valclusa i a la regió de Provença – Alps – Costa Blava.

## Demografia

Evolució de la població :
| 1793 | 1800 | 1806 | 1821 | 1831 | 1836 | 1841 | 1846 | 1851 |
| 1 535 | 1 478 | 1 678 | 1 706 | 1 750 | 1 680 | 1 708 | 1 750 | 1 812 |
| 1856 | 1861 | 1866 | 1872 | 1876 | 1881 | 1886 | 1891 | 1896 |
| 1 693 | 1 652 | 1 607 | 1 449 | 1 403 | 1 418 | 1 430 | 1 405 | 1 403 |
| 1901 | 1906 | 1911 | 1921 | 1926 | 1931 | 1936 | 1946 | 1954 |
| 1 326 | 1 176 | 1 133 | 902 | 901 | 833 | 845 | 775 | 833 |
| 1962 | 1968 | 1975 | 1982 | 1990 | 1999 | 2006 | 2011 | 2016 |
| 924 | 891 | 899 | 1 027 | 1 118 | 1 011 | - | - | - |
| 2019 | - | - | - | - | - | - | - | - |

## Administració

Llista d'alcaldes :
| Període | Identitat | Partit |
| 1947-1977 | René Conil | |
| 1977-1994 | Jean Bonansera | |
| 1994-1995 | Alexis Deflaux | |
| 1995-2014 | Yves Rousset-Rouard | UMP |
| 2014- | Christian Ruffinato | PRG |

## Personatges il·lustres

* Clovis Hugues, polític i escriptor occità.

## Vegeu també

* Vescomtat de Menerba

## Referències

* ↑ Topònims occitans de la Valclusa
# Bobby Collins

Robert Young "Bobby" Collins (16 de febrer de 1931 - 13 de gener de 2014) fou un futbolista escocès de la dècada de 1950.
Fou internacional amb la selecció d'Escòcia amb la qual participà en la Copa del Món de futbol de 1958. També jugà amb la selecció de la lliga escocesa.
Pel que fa a clubs, defensà els colors de diversos clubs, destacant Celtic, Everton FC i Leeds United FC.

## Palmarès
### Celtic

* Glasgow Cup: 1950, 1956
* Scottish Cup: 1951
* Glasgow Merchants Charity Cup: 1953
* Lliga escocesa de futbol: 1953-54
* Scottish League Cup: 1957, 1958

### Leeds United

* Football League Second Division: 1963-64

## Referències

* ↑ «Perfil a hugmansfootballers». Arxivat de l'original el 2018-09-04. [Consulta: 4 setembre 2018].
* ↑ «Scotland FL Players by Appearances». Londonhearts.com. London Hearts Supporters' Club [Consulta: 27 novembre 2011].
* ↑ «BOBBY COLLINS». Leeds United. [Consulta: 13 gener 2014].
* ↑ Saffer, David. Bobby Collins: The Wee Barra. Tempus, 2004. ISBN 0-7524-3176-5.
* ↑ Bobby Collins Obituary, The Guardian 14 de gener de 2014
# Impacte sobtat

Impacte sobtat (títol original en anglès Sudden Impact) és una pel·lícula estatunidenca de Clint Eastwood, estrenada el 1983 i doblada al català.

## Argument

Cansats dels mètodes expeditius utilitzats per l'inspector Harry Callahan, els seus superiors l'envien a una petita ciutat de Califòrnia, pensant que no podrà causar-hi problemes. Lluny de la calma què hom espera, haurà de fer front a una ona d'homicidis per resoldre, els mòbils de la qual s'assemblen a una venjança

## Anècdota

El cèlebre "Make my day" de l'inspector Callahan va ser utilitzat per Ronald Reagan amenaçant d'utilitzar el seu veto presidencial quan la majoria demòcrata al Congrés anava a votar una llei per a augmentar els impostos.

## Repartiment

* Clint Eastwood: inspector Harry Callahan
* Sondra Locke: Jennifer Spencer
* Pat Hingle: cap Lester Jannings
* Bradford Dillman: Capità Briggs
* Paul Drake: Mick

## Referències

* ↑ esadir.cat. Sudden impact. esadir.cat.
* ↑ «Sudden impact». The New York Times.
# Batalla de Tetuan

La batalla de Tetuan fou el tercer gran combat de la guerra d'Àfrica entre el Marroc i Espanya del 1859 i 1860.
Tetuan era l'objectiu final de l'exèrcit espanyol en la guerra i el comandant en cap Leopoldo O'Donnell es disposà a atacar-la. A les 3 de la tarda del dia 3 de febrer de 1860 van arribar 466 voluntaris catalans a bord d'El Piles i el dia 4 de febrer de 1860 es va iniciar l'atac. A primera hora de la matinada la pluja va entorpir les operacions però finalment el general Joan Prim i Prats va avançar per la dreta i el general Antonio Ros de Olano per l'esquerra, amb l'artilleria al centre, tots en direcció a Tetuan. Es va ordenar l'atac general, i Joan Prim, al capdavant com en ell era habitual, amb el batalló de Voluntaris Catalans, va passar per un complicat terreny pantanós sota el foc enemic, i va desbordar les trinxeres marroquines; els generals Turón i García van atacar la punta extrema dreta d'aquestes trinxeres i finalment la victòria fou completa, encara que les baixes foren elevades; va contribuir a l'èxit el fet que unes canoneres pugessin pel riu i bombardegessin les posicions marroquines.
El dia 6 de febrer les forces espanyoles entraven a Tetuan sense trobar resistència. El príncep Muley Abbas, comandant marroquí, va demanar l'obertura de converses de pau que per un temps breu van aturar la guerra.

## Referències

* ↑ Redondo Penas, Alfredo. Guerra d'Àfrica (1859-1860): els 466 del general Prim. Cossetània Edicions, 2008, p. 68. ISBN 978-84-9791-356-0.
# L'amor té dues cares

L'amor té dues cares (títol original en anglès: The Mirror Has Two Faces) és una comèdia dramàtica dirigida per Barbra Streisand. Adaptació estatunidenca de 1996 de la pel·lícula Le Miroir à deux faces realitzada per André Cayatte el 1958. Ha estat doblada al català.

## Argument

Gregory Larkin, professor de matemàtiques, cansat del sexe, decideix viure una gran passió platònica i es posa a cercar la seva ànima bessona. Troba Rosa, que li convé del tot i es casen, amb sorpresa general. Rosa malgrat tot no pot reprimir l'atracció que sent pel seu marit, i haurà de desplegar imaginació per trobar la seva vertadera plaça.

## Repartiment

* Rose Morgan: Barbra Streisand
* Gregory Larkin: Jeff Bridges
* Hannah Morgan: Lauren Bacall
* Henry Fine: George Segal
* Claire: Mimi Rogers
* Alex: Pierce Brosnan
* Doris: Brenda Vaccaro
* Barry: Austin Pendleton
* Candice: Elle Macpherson
* Una estudiant: Ali Marsh
* Una professora: Taina Elg
* El massatgista de Claire: David Kinzie
* El reverend: Thomas Hartman
* Un estudiant: Eli Roth (no surt als crèdits)
* Sara Myers: Leslie Stefanson
* Felicia: Lucy Avery Brooks
* Felicia (vídeo): Amber Smith
* Trevor: Trevor Ristow
* La primera cita de Henry: Emma Fann
* La segona cita de Henry: Laura Bailey

## Referències

* 1 2 «The Mirror has two faces». esadir.cat.
* ↑ «The Mirror has two faces» (en anglès). The New York Times.
# La bruta història de Joe Porc

La bruta història de Joe Porc (títol original: Joe Dirt) és una pel·lícula estatunidenca dirigida per Dennie Gordon, estrenada l'any 2001. Ha estat doblada al català.

## Argument

Joe Dirt és un conserge que treballa en una emissora de ràdio. Somia trobar els seus pares que ha perdut al Gran Canyon quan tenia vuit anys. Quan es agredit per dos homes durant el seu treball, un dels homes que treballa amb Zander Kelly ho observa i li proposa de venir a trobar-lo. Conta tota la seva història als habitants de Los Angeles i esdevé ràpidament cèlebre. Resulta fàcil per a ell trobar els seus pares. Rep l'ajuda moltes persones però ràpidament s'adona que la seva plaça és en un altre lloc.

## Repartiment

* David Spade: Joe Dirt
* Brittany Daniel: Brandy
* Dennis Miller: Zander Kelly
* Adam Beach: Kicking Wing
* Christopher Walken: Clem
* Jaime Pressly: Jill
* Kid Rock: Robby
* Erik Per Sullivan: Joe Dirt nen
* Megan Taylor Harvey: la germana petita de Joe
* Caroline Aaron: la mare de Joe
* Fred Ward: el pare de Joe
* John P. Farley: l'agent de seguretat de KXLA
* Bob Zany: un guardaespatlles
* Bean Miller: un guard
* Lee Walker: Zeke
* Kathleen Freeman (no surt als crèdits): la mare adoptiva de Joe Dirt
* Rosanna Arquette (no surt als crèdits): Charlene

## Al voltant de la pel·lícula

* El rodatge es va desenvolupar de maig a juliol de 2000 a Carson, El Segundo, Los Angeles, Moab, Santa Paula i Twin Arrows.
* Els pares de Joe Dirt havien inicialment de ser interpretats per Roseanne Barr i Gary Busey, però després haver rodat les seves escenes, el cineasta va considerar que la fama de Roseanne era massa important pel que fa al seu paper, i va decidir de tornar a rodar les escenes amb Caroline Aaron i Fred Ward.
* Al film, Joe Dirt és abandonat pels seus pares en el moment d'una excursió al Parc Nacional del Gran Canyó. En realitat, les escenes van ser rodades al Parc d'État de Dead Horse Point.
* Els cotxes utilitzats al film són un Plymouth GTX de 1967, així com una rèplica del Dodge Daytona de 1969. De l'original només es van fer 503 exemplars.
* Destacar, les aparicions de l'actriu Rosanna Arquette com a grangera, les playmates de la revista Playboy Karen McDougal i Amy Weber com a vigilantes de platja, així com el guionista Fred Wolf en el paper de Freddy el productor.

## Premis i nominacions

* Nominació al premi a la millor pel·lícula de comèdia, en els Premis Teen Choice l'any 2001.

## Referències

* ↑ S.A., (ASI) Corporació Catalana de Mitjans Audiovisuals,. «ésAdir > Filmoteca: pel·lícules > La bruta història de Joe Porc». [Consulta: 20 juny 2018].
* ↑ Mitchell, Elvis «FILM REVIEW; Abandoned as a Boy and Downhill Since» (en anglès). The New York Times.
* 1 2 «Joe Dirt (2001)». [Consulta: 20 juny 2018].
# Lo Chivau Blanc

Lo Chivau Blanc (en francès Cheval-Blanc) és un municipi francès situat al departament de la Valclusa i a la regió de Provença – Alps – Costa Blava.

## Demografia

Evolució demogràfica :
| 1962 | 1968 | 1975 | 1982 | 1990 | 1999 | 2006 |
| 1.839 | 1.880 | 2.029 | 2.372 | 3.032 | 3.524 | 3.981 |
| Des de 1962: població sense dobles comptes |||||||

## Administració

Llista d'alcaldes :
| Període | Identitat | Partit |
| 2001- | Christian Mounier | Divers droite |

## Referències

* ↑ Topònims occitans de la Valclusa
# L'estranya que hi ha en tu

L'estranya que hi ha en tu (títol original en anglès, The Brave One) és una pel·lícula estatunidenca dirigida per Neil Jordan estrenada l'any 2007.

## Argument

És la història d'una locutora de ràdio de Nova York (Erica Bain), molt enamorada del seu xicot. La seva vida canvia quan són agredits a Central Park. De resultes d'això, ell mor i ella té problemes per superar la tragèdia.
Però Erica no pot superar-ho, i comença a voltar pels carrers buscant els que la van atacar. I fa justícia a la seva manera. Un obstinat policia de Nova York (Terrence Howard) va al seu darrere, i finalment Erica ha de decidir si la seva venjança és el camí correcte o si s'està convertint en allò que vol combatre.

## Repartiment

* Jodie Foster: Erica Bain
* Terrence Howard: Detectiu Mercer
* Nicky Katt: Detectiu Vitale
* Naveen Andrews: David Kirmani
* Mary Steenburgen: Carol
* Jane Adams: Nicole
* Zoë Kravitz: Chloe
* Luis Da Silva Jr.: Lee
* Blaze Foster: Cash
* Rafael Sardina: Reed

## Comentaris

Un thriller molt llarg i lent, que fa que la pel·lícula es faci molt pesada a estones i que no aconsegueix mantenir l'atenció de l'espectador.
Sorprèn que Neil Jordan, director que moltes vegades ha aprofundit en les contradiccions de la condició humana, hagi firmat un producte tan pla i amb un argument conegut.
Tot i així, Jodie Foster i Terrence Howard resulten una atracció suficient per gaudir d'aquesta obra menor de Neil Jordan.

## Premis i nominacions

La pel·lícula va rebre una nominació al Globus d'Or a la millor actriu dramàtica de 2007 pel paper de Jodie Foster.

## Referències

* ↑ Títol en català a El Doblatge
* ↑ The New York Times. The Brave One (en anglès). The New York Times.
* ↑ Nominacions i premis, a IMDb (anglès)

## Enllaços externs

* Pàgina oficial de la pel·lícula (anglès)
* Fitxa de la pel·lícula a DeCine21 (castellà)
# Poitiers

Poitiers (en francès; en català, tradicionalment Peiteu o Piteu; en poiteví Potchiers; en occità Peitieus) és un municipi francès, capital històrica de la regió del Peitau. És situat al departament de la Viena, a la regió de la Nova Aquitània. L'any 2004 tenia 87.012 habitants.

## Història

Fou ocupada pels celtes pictavis —dels quals li prové el nom—, més tard ho fou per Roma, que l'anomenà Limonum. Atacada pels àrabs el 732 i devastada diverses vegades pels normands (s. IX), durant la guerra dels Cent Anys —i a causa de la batalla de Poitiers, del 1356— França la cedí a Anglaterra, en lliurar-li el Poitou pel tractat de Brétigny de 1360. Tanmateix, els francesos la reconqueriren més tard (1372) i, sota llur rei Carles VII (1422-61), la incorporaren a França. El delfí Carles hi establí el seu parlament (1423-36).

## Arquitectura

La ciutat posseeix restes romanes. D'època paleocristiana és el baptisteri de Saint-Jean (s. iv) i l'hipogeu merovingi del Plateau des Dunes (ss vii-viii). Fou un important centre d'art romànic amb esglésies com Saint-Hilaire-le-Grand (ss xi-xii) i Notre-Dame-la-Grande (ss xi-xii), que és un dels exemples més importants d'esglésies romàniques amb cúpules. Entre els edificis gòtics cal esmentar la catedral de Saint-Pierre (ss xii-xiii) i, en arquitectura civil, cases i palaus particulars, molt nombrosos, dels ss xiv, xv i xvi. Sense una veritable arquitectura renaixentista, passà directament a l'estil clàssic francès durant els ss xvii i xviii, on destaca l'obra urbanística del parc de Blossac.

## Economia

Té importants indústries metal·lúrgiques, elèctriques, d'impremta i d'industrialització del cuir. També té un centre d'ensenyament superior.

## Personatges nascuts a Poitiers

* Guilhem de Peitieus (1072-1127), primer trobador de la història
* Camille Guérin (1872–1961), veterinari que va descobrir la vacuna contra la tuberculosi el 1924 juntament amb Albert Calmette
* Michel Foucault (1926-1984), filòsof
* Jean-Pierre Thiollet (1956-), escriptor i periodista

## Referències

* ↑ Alcover, Antoni M.; Moll, Francesc de B. «Piteu». A: Diccionari català-valencià-balear. Palma: Moll, 1930-1962. ISBN 8427300255.
* ↑ Urban, William L. Medieval Mercenaries: The Business of War (en anglès). Greenhill Books, 2006, p. 99. ISBN 1853676977.